google/wiki40b huggingface dataset:
Engfly (Mesoligia)

Utseende

Små til middelsstore (vingespenn 22 – 28 mm), nokså spinkle nattfly, grå eller rødlige på farge. Artene er gjerne ganske variable i fargen. Den ytre del av vingen er ofte lysere enn resten. Bakvingen er lyst grå eller brunlig.

Levevis

Artene har larver som lever på røttene og den nedre delen av stenglene av ulike gras (Poaceae). De voksne sommerfuglene flyr om natten, vanligvis på ettersommeren.

Utbredelse

Mesoligia-artene er bare utbredt i den gamle verden. Tre arter lever i Palearktis, to er beskrevet fra Tanzania og den siste er bare kjent fra Saudi-Arabia.
Stein A. Evensen

Karriere

Evensen tok medisinsk embetseksamen ved Universitetet i Oslo (UiO) i 1968 og doktorgrad i medisin ved UiO i 1972. Han ble kandidat i helseadministrasjon ved UiO 1997. Fra 1973 til oppnådd aldersgrense var Evensen ansatt ved Medisinsk avdeling, Rikshospitalet. Evensen startet sin vitenskapelige løpebane som studentstipendiat, og ble etter medisinsk embedseksamen ansatt som assistant professor ved Biological Science Center, Boston University. Etter retur til Norge ledet han forskningsgrupper ved Rikshospitalet. Han ble professor i indremedisin ved Rikshospitalet 1992. I årene 1998 til 2006 var han dekanus ved Det medisinske fakultet, Universitetet i Oslo. Evensen ble innvalgt i Det norske Videnskaps-Akademi  i 1997. Han var leder av Regional komite for forskningsetikk i Helseregion Sør-Øst fra 2007 til 2013. Evensen er spesielt opptatt av prioritering av helsetjenester, og han satt i Lønning II-utvalget  som utarbeidet nye retningslinjer for prioriteringer i helsevesenet.
Evensen ble i 2017 gjort til kommandør av St. Olavs Orden.
Evensen var gift med Åsa Rytter Evensen frem til hun døde i 2015.
Balakhna

Balakhna (russisk: Балахна) er en by i Nizjnij Novgorod oblast i Russland. Byen ligger på Volgas høyre bredd, rundt 30 km nordvest for Nizjnij Novgorod. Innbyggertall: 57 338 (folketelling 2002).

Historie

Balakhna ble grunnlagt i 1474 som Sol-na-Gorodtse. Etter at Khanen av Kazan jevnet den med jorda i 1536 ble det oppført et trefort for å beskytte bosetningen mot videre angrep fra tatarene. De tre påfølgende århundrene blomstret Balakhna som et senter for saltverk og kornhandel. Rundt Russlands urolige tider var den landets tolvte største by.
Adam Olearius besøkte og beskrev byen i 1636. Dette året bygde flere skipsbyggere fra Holstein de første russiske skipene her, og etablerte med det Balakhna som et av de fremste sentrene for skipsbygging for trafikken på Russlands elver. Balakhnas innbyggere var også kjent for sin dyktighet innen strikking og fremstilling av fargede fliser, som blant annet ble brukt i utsmykningen av Frelserkirken (1668) og andre lokale bygninger. Balakhna er en av de få russiske byene som ble vist på Amsterdam-verdenskartet fra 1689 (som Balaghna).

Severdigheter

Den eldste bygningen i byen (og i hele regionen) er den teltformede Nikolaikirken fra 1552. Av alle de teltformede kirkene oppført i teglstein er dette den som kommer nærmest sine forgjengere bygget i tre. Kristi fødsels kirke (1675) representerer en arkaisk monumental type klosterkatedral. Like ved ligger en statue av Kuzma Minin, som ble født i Balakhna.
Den nordvestre delen av Balakhna kalles Pravdinsk, og var tidligere en separat bymessig bosetning før den ble slått sammen med Balakhna i 1993.
Bowls under samveldelekene 2002

Bowls under de britiske samveldeleker 2002. Bowls var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var sekstende gangen som bowls var med på programmet i Samveldelekene. I lekene i 2002 ble det konkurrert i seks øvelser i bowls, single, par og firer for menn og detsamme for kvinner. Alle tapende semifinalistene fikk bronsemedaljer.
Widerøe-brannen på Fornebu 1964

Widerøe-brannen på Fornebu inntraff 5. mars 1964. En av Widerøes DC-3 var klar for avgang. Flyet stod utenfor hangar 37 (hangaren bygget i ett med ekspedisjonsbygget) på «Gamle Fornebu» med 15 passasjer og en besetning på tre. Destinasjonen var Rotterdam.
På grunn værforholdene var flyet nettopp blitt oversprøytet med av-isningsvæske. Under oppstarten skled flyet frem et par meter og venstre propeller traff bensintanken på startaggregatet som antente og i løpet av sekunder var hele flyet overtent. Startmekanikeren var lynrask og rettet brannslukningsapparatet mot flyets dør slik at alle ombord kom seg helskinnet ut.
Ulykkesflyet var LN-PAS, tidligere et Braathen-fly, kalt Norse Carrier. Det ble anskaffet av Braathen i 1947 og gikk i mange år i såkalt sjømannscharter med daglige turer til Rotterdam og Hamburg. Flyet var nylig solgt til Riis Flyrederi, som hadde leid det ut til Widerøe på såkalt Dry lease-vilkår. Brannen utviklet seg så raskt at flyplassens eget brannvesen ikke klarte å redde det. Det ble senere brukt som øvelsesobjekt for brann og redningstjenesten.
Tonal musikk

En komposisjon beskrives som tonal når den er skrevet ut fra et tonalt sentrum. Begrepet brukes gjerne på to forskjellige måter.
For det ene beskriver det musikken fra ca. 1600 til ca. 1915, det vil si musikk fra barokk, rokokko, Wiener klassisisme, romantikk og det tidlige 20.århundre. Som det tonale sentrum defineres her treklangen på første trinnet i den skalaen komponisten har valgt for sin komposisjon. Denne treklangen betegnes som tonika. For en komposisjon i E-Dur er det E-Dur-treklangen som  er tonika, for en komposisjon i f#-moll er det f#-moll-treklangen o.s.v.
Alle andre akkorder i komposisjonen bygges hierarkisk rundt tonikaen. Dette betyr at hver akkord har en bestemt rolle – en funksjon – i forhold til tonikaen, samt en bestemt rolle i forhold til de akkorder som går foran eller følger etter den.
Det skilles mellom hovedfunksjoner (tonika, subdominant og dominant) og bifunksjoner (mediant og submediant). I andre land benyttes det delvis andre begrep til bifunksjonene.
For det andre beskriver begrepet tonal all musikk som er skrevet i en diatonisk skala og inkluderer da også musikk fra middelalder og renessanse.
Det er blitt forsøkt å innføre begrepet tonikal for musikk som faller under den første kategorien, uten at dette har blitt alminnelig akseptert. Det er imidlertid musikk fra de nevnte epokene som dominerer bildet folk flest danner seg av den såkalte klassiske musikken.
Athous

Utseende

Små til middelsstore (5 – 20 millimeter), slanke, blanke, fint hårete, brune til svarte smellere. Hodet er kort og bredt, med små fasettøyne. Antennene er 11-leddete, vanligvis ganske lange, mer elelr mindre sagtakkede. Brystskjoldet (pronotum) er rundet firkantet, gjerne noe lengre enn bredt. Sidekantene er tydelig markerte, og bakhjørnene er litt tilbaketrukket. Dekkvingene er langsmale, omtrent så brede som brystskjoldet, som oftest med tydelige lengdestriper. 
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Denne slekten har larver som lever i jorda, der de gjerne eter planterøtter.

Skadedyr og nyttedyr

Noen arter i slekten er brysomme skadedyr i jord- og hagebruk fordi larvene (kjølmark) spiser røtter.
Magasinet Plot

Format

En typisk utgave består av tre-fire hovedsaker på 15 til 40 sider, og kortere artikler om aktuelle tema, koblet opp mot en gitt dato i de to månedene hvert magasin er i salg. Magasinet Plot er på 128 sider og gis ut i et format på 17x24 centimeter.
Luftforsvarets musikkorps

Luftforsvarets musikkorps (LFMK) er Trøndelags eneste profesjonelle musikkorps og er en del av Forsvarets musikk. 
Korpset ble opprettet i 1818 som 5. Brigades Musikkorps og tilhørte frem til 2006 Hæren. I forbindelse med at Hæren i 1918 gikk over fra å bli organisert som brigader til å bli organisert som divisjoner skiftet korpset navn til 5. Divisjons Musikkorps. Herfra stammer kallenavnet Divisjonsmusikken som har blitt brukt om korpset helt frem til nyere tid. Dette på tross av at korpset allerede i 1953 skiftet navn til Forsvarets Distriktsmusikkorps Trøndelag.
I 2010 tok korpset i bruk Byscenen i Prinsens gate som sitt nye hjem. Der spiller de mesteparten av sine konserter i Trondheim og har i tillegg øvingsrom, notearkiv og kontorer for administrasjonen. 
1. januar 2006 ble Forsvarets distriktsmusikkorps Trøndelag, overført til Luftforsvaret og gitt navnet Luftforsvarets musikkorps. 
Korpset består av 28 profesjonelle musikere. Leif Arne Pedersen er fra høsten 2011 ansatt som korpsets kunstneriske leder og sjefsdirigent. Han overtok etter Ole Edvard Antonsen som hadde denne rollen fra 2006-2010. Administrativ sjef og daglig leder er oberstløytnant Marius Johansen.
LFMK mottok i 2015 Trondheim kommunes kulturpris innen det profesjonelle kunst- og kulturområdet.
1870-årene

-- 1870 -- 1871 -- 1872 -- 1873 -- 1874 -- 1875 -- 1876 -- 1877 -- 1878 -- 1879
Tiårsoversikt
Erwin «Cannonball» Baker

Liv

Baker ble født i Dearborn County, Indiana, i 1882. I januar 1912 forlot han Indianapolis på en to-girs Indian motorsykkel  og dekket med 14 000 Km i tre måneder, reiste gjennom Florida, ned til Cuba og Jamaica, og deretter til Panama. Han tok en dampbåt opp til San Diego, hvor han oppholdt seg en tid og deltok i flere utholdenhetskonkurranser, både i California og Arizona. Det var under denne tiden at Baker bestemte seg for at han ville forsøke å bryte den rekordsettende transkontinentale turen. I 1914 fikk han kallenavnet «Cannonball» fra en New York-avis journalist som sammenlignet ham med toget Cannonball fra Illinois Central, berømt av Casey Jones.

Rekorder

Baker satte 143 rekorder  fra 1910-tallet gjennom 1930-tallet. Hans første ble satt i 1914, kjørte til kyst på en Indian motorsykkel på 11 dager. Han var normalt leid til å sponse produsenter på vilkår: «ingen rekord, ingen penger».
i 1915 kjørte Baker fra Los Angeles til New York på 11 dager, 7 timer 15 minutter i en Stutz Bearcat, og året etter kjørte han en Cadillac 8 roadster fra Los Angeles til Times Square på syv dager, elleve timer og femti-to minutter mens han var ledsaget av en Indianapolis avisreporter. I 1924 gjennomførte han sin første midtvinters transkontinentale tur i en vanling Gardner sedan på en tid av 4 dager, 14 timer og 15 minutter. Han ble så imponert over bilen at han kjøpte en senere.
I 1926 ble han kjørte en full-lastet to-tonns lastebil fra New York til San Francisco, satte en rekord på fem dager, sytten timer og tretti minutter, og i 1928 slo han  det 20th. Century Train fra New York til Chicago. Også i 1928 deltok han i Mount Washington Hillclimb Auto Race, og satte en rekord på 14 timer, 49 minutter og 6 sekunder. Her kjørte han en Franklin.
Hans er best husket for et løp i 1933 New York til Los Angeles i en Graham-Paige modell 57 Blue Streak 8, satte en rekord på 53,5 timer som stod i nesten 40 år. Denne prestasjonen inspirerte senere Cannonball Baker Sea-To -Shining-Sea Memorial Trophy-Dash, bedre kjent som «Cannonball Run» som i seg selv har inspirert til minst fem filmer og TV-serier. I 1941 kjørte han en ny Crosley Covered Wagon over hele landet i en problemfri 10 488 Km tur for å bevise økonomi og pålitelighet av Crosley biler. Andre turer og nesten-rekord transkontinentale turer ble gjort i Ford Model T, Chrysler Imperials, Marmons, Falcon-Knights og Columbia Tigers, blant andre.

Død

Baker døde av hjerteinfarkt i Community Hospital, Indianapolis, Indiana den 10. mai 1960, 78 år gammel. Han er gravlagt på Crown Hill Cemetery i Indianapolis.
Treningsvolum

Treningsvolum er et mål for det du har gjennomført av trening i løpet av en treningsøkt, en uke eller et lengre tidsrom. Treningsvolumet for én enkelt muskelgruppe i en treningsøkt er antall repetisjoner x serier x motstand(kg). Erfarne utøvere regner treningsvolumet i antall kilo eller tonn som de har løftet.
Sivert Urne

Lensherre

Han var sønn av lensmann Knud Axelsen Urne (1564–1622) og hustru Margrethe Eilertsdatter Grubbe (1568–1654). I 1624 ble han hoffjunker hos Christian IV og til like kammerjunker hos den udvalgte prins. I 1628 ble han overskjenk hos kongen, men fratrådte samme år fordi han var blitt utnevnt til høvedsmann på Malmøhus. I 1632 fikk han Roskildegård i forlening som han i 1641 ombyttet med Tryggevælde Len. I 1650 fratrådte han dette for i stedet å overta Bratsberg og Gimsø kloster i Norge, hvor han tok opphold på Søboden eller Tollboden ved Eidet, Skien. Han beholdt de norske lenene frem til 1655 hvor han vendte tilbake til Danmark som lensmann på Odensegård som han i 1658 endelig ombyttet med Dragsholm Len.

Militær karriere

I 1632 ble han løytnant ved Niels Trolles kompani av den sjællandsje rosstjeneste. Året etter ble han rittmester på Sjælland hvilket han var frem til 1643, hvor han som marskalk ledsaget grev Valdemar Christian på dennes frierferd til Moskva. Året etter vendte han tilbake hvor han som oberstløytnant deltok i krigen med Sverige. I 1650 var han oberst ved rosstjenesten mens han i 1660 ble opptatt i Rigsrådet. Heretter ble han ridder av elefantordenen og rigsstaldmester. Sistnevnte embete ble nedlagt ved Urnes død i 1661. Han ble begravet i Sengeløse kirke på Sjælland og har fått oppkallt Sivert Urnesvei  i Skien etter seg.

Ekteskap

Urne var gift to ganger: Første gang med Helvig Hansdatter Lindenov til Juulskov (d. 1646), datter av riksråd Hans Johansen Lindenov (d. 1642), annen gang med en venninne av dronningen, Cathrine Caisdatter Sehested fra Petersdorf (d. 1670).
Oscarløpet

Oscarløpet er et tradisjonelt og årlig stevne for hurtigløp på skøyter som arrangeres av Oslo Skøiteklub. Løpet ble i 1959 etablert som minneløp for skøyteløperen Oscar Mathisen. Fra starten gikk løpet på Frogner Stadion i Oslo, men i perioden 1989 til 2009 ble det flyttet til Valle Hovin stadion på grunn av vanskelige isforhold. Løpet inngår i Norgescupen, og i sesongen 2009/10 ble løpet flyttet tilbake til Frogner stadion kunstisbane.
Stevnet var lenge arena for utdeling av en av skøytesportens høyeste utmerkelser, Oscarstatuetten, som går til årets bragd innen hurtigløp på skøyter. Denne utdelingen er nå flyttet til større skøyteløp i Vikingskipet på Hamar eller utdeles i forbindelse med skøytemesterskap i utlandet.
I 2007 ble Knut Johannesens Pokalløp, et løp for juniorer til minne om Knut «Kupper'n» Johannesen arrangert sammen med Oscarløpet.
International Bible Society

International Bible Society (IBS) er en kristen organisasjon som oversetter og distribuerer Bibelen på forskjellige språk. Organisasjonen ble grunnlagt i New York i 1809 som New York-kontoret av det britiske bibelselskapet. Det ble kjent som New York Bible Society, men byttet i nyere tid navn til International Bible Society. Orgsnisasjonen har nå sitt hovedkvarter i Colorado Springs, Colorado, og har som mål å «nå så mange mennesker som mulig med nøyaktige, forstålige og leslige bibeloversettelser». 
IBS har til nå oversatt og publisert bibeltekster alene, eller sammen med organisasjonen Wycliffe Bible Translators, på mer enn 600 språk.
Kuppel

En kuppel (av latin cupa, «tønne») er et regelmessig krummet hvelv over et grunnplan som er sirkelformet, elliptisk eller polygonalt.
Austroterobiinae

Utseende

Små (ca. 1,5 millimeter), mørke snyltevepser med litt metallisk glans. Antennene er knebøyde og består av ti ledd. Hodet er stort og bredt med middels store fasettøyne. Vingene er forholdsvis brede med det begrensede årenettet som er vanlig for Chalcidoidea. Bakkroppen er avlang, hunnens eggleggingsrør ganske kort.

Levevis

Disse snyltevepsene er trolig parasitter på skjoldlus i familien Margarodidae.

Utbredelse

Gruppen er utbredt i Afrika, Sørøst-Asia og Australia.
Tarija (departement)

Tarija er et departement sør i Bolivia og grenser til Argentina. Departementet har en befolkning på 483 518 innbyggere (2012) og har et areal på 37 623 km². Departementshovedstaden ligger i byen Tarija. Andre byer er Villamontes og Bermejo.
I Tarija bor det mer enn 20 ulike indianske urbefolkningsgrupper, hvor Guarani-folket er den største enkeltgruppa.
Thomas Bruce, 7. jarl av Elgin

Liv og virke

Elgin var ambassadør til det osmanske riket mellom 1799 og 1803. Han var svært interessert i klassiske oldsaker, og reagerte sterkt på at tyrkerne lot monumenter forfalle. Bruce gjorde flere forespørsler til myndighetspersoner i den britiske regjeringen for å få ansatt kunstnere til å tegne og ta avstøpninger av de antikke skulpturene i Athen. Da de britiske myndighetene avslo hans forespørsel, besluttet Elgin å gjøre det likevel for egen kostnad. Under ledelse av italieneren Giovani Lusieri ble arbeidet utført. I tillegg besluttet han å ta med seg kunstverker hjem. Hans formelle motiv med å flytte dem var for å bevare de uerstattelige kunstskattene, men med datidens metoder førte nedtagelsen fra Parthenon til betydelig skade på skulpturene. Også i sin samtid ble han kritisert for sin fremgangsmåte. Han brukte store summer på å frakte skulpturene til England, og fikk aldri tilbake noe av dette.
Han ble rammet av flere tragiske omstendigheter under og etter sitt opphold i Det nære østen. Under en epidemi, som han beskrev som pest, mistet han nesen. Årsaken var han fikk en alvorlig hudsykdom som spiste opp mye av hans ansikt og nesen, men han hadde også syfilis, astma og reumatisme. Hvilken sykdom som bidro mest er et åpent spørsmål.
Hans yngre kone, som knapt hadde vært særlig tiltrukket av hans utseende tidligere, ble enda mindre interessert i ham. Under reisen hjem ble han i Frankrike tatt til fange etter at det hadde brutt ut krig. Sammen med sitt følge ble han holdt fanget i flere måneder. Lady Elgin ble sendt hjem, og begynte en affære med en i sin eskorte. Da jarlen kom hjem til England fant han raskt ut av British Museum ikke ville betale det han ønsket for skulpturene, og for å redde sine finanser saksøkte han sin kones elsker for en betydelig sum. Han giftet seg så igjen, med en enda yngre kvinne, og bosatte seg på kontinentet. Først i 1816 ble skulpturene kjøpt og utstilt.
Tiny Encryption Algorithm

Tiny Encryption Algorithm er innenfor kryptografien navnet på en blokkchiffer som er kjent for sin enkle beskrivelse og implementasjon, som typisk er noen få linjer med kode. Algoritmen ble konstruert av David Wheeler og Roger Needham ved Cambridge Computer Laboratory. Den ble første gang presentert ved Fast Software Encrycption workshop i Leuven i 1994, og første gang publisert i en avhandling på denne workshop.
Sortu

Historie

Sortu ble stiftet 9. februar 2011 etter lang tids debatt i Den baskiske nasjonale frigjøringsbevegelsen. For første gang ba prominente medlemmer om at ETA skulle legge ned våpnene. Likevel ble Sortu forbudt av spansk høyesterett 23. mars 2011. Som en reaksjon på forbudet gikk de to mindre baskiske partiene Eusko Alkartasuna og Alternatiba sammen med uavhengige kandidater med bakgrunn i Batasuna og dannet valgalliansen Bildu.
Også Bildu ble i første rekke forbudt på grunn av angivelige bånd til Batasuna. Forbudet vakte voldsomme reaksjoner. Blant annet trakk Det baskiske nasjonalistparti (EAJ-PNV) sin parlamentariske støtte til Spanias regjerende parti PSOE. Den 5. mai 2011 opphevde den spanske grunnlovsdomstolen forbudet og Bildu fikk stille til lokalvalget 22. mai. Valgalliansen fikk 26% av stemmene og ble det nest største partiet i spansk Baskerland, kun forbigått av PNV.
20. juni 2012 ble Sortu legalisert etter en avgjørelse i den spanske grunnlovsdomstolen.  Domstolen la vekt på Sortus brudd med Batasunas sedvane om å nekte å fordømme ETA. Åtte måneder etter legaliseringen avholdt Sortu en formell stiftelseskongress der partiet valgte Hasier Arraiz til leder og Arnaldo Otegi til generalsekretær, til tross for at sistnevnte sitter fengslet for å ha forsøkt å reorganisere Batasuna.
Rawti Shax

Rawti Shax er en europeisk avlegger av det irakisk-kurdiskejihadistiske nettverket Ansar al-Islam. I november 2015 ble mer enn et dusin påståtte medlemmer, blant dem Najmuddin Faraj Ahmad (mulla Krekar) arrestert i en arrestbølge koordinert mellom politiet i en rekke europeiske land. Arrestasjonene fant sted i Italia, Storbritannia, Norge, Finland, Sveits og Tyskland. Mulla Krekar er formelt skriftlig begjært utlevert fra Norge til Italia, 10.desember 2015, for anklager fra Italia om å være lederen i dette nettverket.
The Cult

The Cult er et engelsk rockeband, best kjent for musikken de lagde på 1980-tallet.
Bandet startet opp under navnet «Death Cult» i april 1983. De skiftet ganske raskt navn til The Cult. Vokalist Ian Astbury og gitarist Billy Duffy er de eneste gjenværende medlemmene av bandet. Bandet hadde suksess på 1980-tallet med hits som «She Sells Sanctuary», «Rain», «Love Removal Machine», «Lil' Devil» og «Fire Woman».
Sudans riksvåpen

Sudans riksvåpen ble tatt i bruk i 1969 og ligner arabiske riksvåpen og kjennetegn. Det har en stilisert sekretærfugl som bærer et særpreget skjold fra Muhammed Ahmeds tid. Han var den selverklærte Mahdi som hersket over Sudan en kort periode på 1800-tallet. I Sudans riksvåpen er det to skriftbånd, et i overkant og et i underkant. Det øvre viser det nasjonale mottoet Al-nasr lana (Seieren er vår), og det nedre viser statens navn, Jumhuriyat as-Sudan (Republikken Sudan).
Sekretærfuglen ble valgt som en særpreget sudanesisk - og afrikansk variant av «Saladins ørn» og «Qureishs hauk» som inngår i flere andre arabiske staters riksvåpen. Fargene i riksvåpenet er de panarabiske fargene rødt, grønt, sort og hvitt.
Davit Mujiri

Landslaget

Davit Mujiri spilte 25 landskamper for Georgias herrelandslag.
Folketrygd

Folketrygd er en obligatorisk forsikrings- og pensjonsordning for alle. Ordet folketrygd kan også brukes om pengene som blir utbetalt ved denne trygdeordningen. Den første statsstyrte folketrygden ble implementert av Tyskland i 1889 av kansler Otto von Bismarck. Folketrygd ble innført i Norge under navnet Folketrygden i 1967. I dag er systemet innført i alle industriland.

I Norge

Folketrygd ble innført i Norge fra 1. januar 1967 ved Lov om folketrygd, en lov som omfatter alle som bor i Norge.
Sensory Records

Sensory Records er et amerikansk plateselskap, og en del av The Laser's Edge Group.
Selskapet ble etablert i 1997 og satser på artister innen progressiv metal, og har blant annet gitt ut to album med norske Circus Maximus.
O (Omarions-album)

O er R&Bsangeren Omarions første album.
Gulltrost

Ernæring

De er altetende, favorittmaten er insekter, mark og bær.

Hekking

De lager reir i trær, der de legger tre eller fire egg.

Utbredelse

Arten finnes i: Bangladesh, Bhutan, Kambodsja, Kina, India, Laos, Myanmar, Pakistan, Filippinene, Republikken Kina, Thailand og Vietnam.
2. divisjon fotball for menn 1990

Opp- og nedrykk

Begge avdelingsvinnerne rykket direkte opp til Tippeligaen 1991, mens nummer to i hver avdeling spilte kvalifisering mot det tredje siste laget i Tippeligaen 1990 (Lillestrøm) om opprykk. De tre siste lagene i hver avdeling rykket videre ned til den nye 2. divisjon 1991.
Direkte opprykk: Lyn og Sogndal
Kvalifisering: Lillestrøm beholdt plassen etter kvalifiseringskamper mot Bryne og Eik
Nedrykk: Os, Stord, Faaberg, Skarp, Namsos og Sprint-Jeløy
Sovjetunionens slagorden ved begynnelsen av vinterkrigen

Ordforklaring

Armiya: Armé

Strelkovaya Diviziya: Infanteridivisjon

Tankovaya Briygada: Stridsvognsbrigade

Motorizovannaya Diviziya: Motorisert brigade

Tankovaya Batalyon: Stridsvognsbataljon